किसी भी समस्या के समाधान के लिए कदम तब उठते हैं जब यह ‘मेंटल नेटवर्क’ में आती है। समस्या के ‘मेंटल नेटवर्क’ में आने पर समाधान हेतु मन-मस्तिष्क सक्रिय होने लगता है। आयडिया तेजी से आते हैं और कई अवसरों पर हमें एक नहीं अनेकों आयडिया आते हैं। इनमें कुछ बेतुके और उलूल-जुलूल किस्म के भी हो सकते हैं। लेकिन हम जानते हैं कि गरम होते हुए जल में जल के अणु बेतरतीब गति से घूमते रहने के बावजूद कुछ देर बाद ‘विक्षुब्ध’ और ‘अक्रमबद्ध’ जल के अणुओं की अवस्था में ‘क्रमबद्धता’ जन्म लेने लगती है और ‘संवाहन धाराएं’ बनने लगती है। अतः उलूल-जुलूल आयडिया को आने से रोकना नहीं चाहिए।